69 Lill-Pjaċir Qarrieq mill-bidu, rsaqt bil-kelma rżina fuq l-ewwel mara u bdejt il-ħajr għad-dnub. Hi, fiergħa, m'għarfitekx: fil-ħolma bnina li sawwartilha ħasset qalbha ddub u rtifset tal-Mulej ċ-ċalida ħanina, u safa l-Bniedem minnufih midrub fl-isbaħ setgħet tal-Qalb, u bdiet għalina ħajja qalila taħt sultan magfħdub. U hekk, qarrieqi, taħt il-lbies tal-Hena bqajt tindehes mal-ġnus, ulied il-Ħtija, u żżid u tkabbar ir-rebħiet kull sena. Iżda min ħabb lil Kristu u ssallab miegħu għaraf, PJACIR, li int gidba faħxija, maskra tal-Hena u l-akbar Għadu tiegħu.